Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-Punt 13 tal-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, il-kooperazzjoni fi kwistjonijiet baġitarji u l-ġestjoni finanzjarja tajba (applikazzjoni EGF/2014/007 IE/Andersen Ireland) /* COM/2014/0616 final - 2014/ () */





MEMORANDUM TA’ SPJEGAZZJONI IL-KUNTEST TAL-PROPOSTA 1. Ir-regoli li japplikaw għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stipulati fir-Regolament (KE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) 1927/2006[1] (Ir-"Regolament FEG"). 2. L-awtoritajiet Irlandiżi ressqu l-applikazzjoni EGF/2014/007 IE/Andersen Ireland għal kontribuzzjoni finanzjarja mill-FEG, wara li ngħataw sensji minn Andersen Ireland Limited fl-Irlanda. 3. Wara l-valutazzjoni tagħha ta’ din l-applikazzjoni, il-Kummissjoni kkonkludiet li, skont id-dispożizzjonijiet kollha applikabbli tar-Regolament tal-FEG, il-kundizzjonijiet għall-għoti ta’ kontribuzzjoni finanzjarja mill-FEG huma ssodisfati. SOMMARJU TAL-APPLIKAZZJONI Applikazzjoni tal-FEG || EGF/2014/007 IE/Andersen Ireland Stat Membru || L-Irlanda Reġjun kkonċernat (il-livell NUTS 2) || Is-Southern and Eastern (IE02) Data ta’ sottomissjoni tal-applikazzjoni || 16.5.2014 Data ta’ konferma tal-wasla tal-applikazzjoni: || 30.5.2014 Data tat-talba għal informazzjoni addizzjonali || 30.5.2014 Skadenza tal-għoti ta’ aktar informazzjoni || 11.7.2014 Skadenza għat-tlestija tal-valutazzjoni || 3.10.2014 Kriterju ta' intervent || L-Artikolu 4(2) tar-Regolament FEG Intrapriża ewlenija || Andersen Ireland Limited Setturi tal-attività ekonomika (Diviżjoni ta’ NACE Rev. 2)[2] || Diviżjoni 32 ("Manifattura ta' ġojjellerija, biġotterija u oġġetti relatati") Numru ta’ sussidjarji, fornituri u produtturi fl-istadju aħħari tal-produzzjoni || 0 Perjodu ta’ referenza (erba’ xhur): || 21 ta’ Ottubru 2013 – 21 ta’ Frar 2014 Għadd ta’ sensji jew waqfiet ta’ attivitajiet matul il-perjodu ta’ referenza (a) || 171 Għadd ta’ sensji jew waqfiet ta’ attivitajiet qabel u wara l-perjodu ta’ referenza (b) || 0 Għadd totali ta’ sensji (a + b) || 171 Total stmat ta’ benefiċjarji fil-mira || 138 Għadd ta’ żgħażagħ barra mill-edukazzjoni, impjieg jew taħriġ (NEETs) fil-mira || 138 Baġit għas-servizzi personalizzati (EUR) || 2 332 000 Baġit għall-implimentazzjoni tal-FEG[3] (EUR) || 170 000 Baġit totali (EUR) || 2 502 000 Kontribuzzjoni tal-FEG (60 %) (EUR) || 1 501 200 VALUTAZZJONI TAL-APPLIKAZZJONI Proċedura 4. Fis-16 ta’ Mejju 2014, l-awtoritajiet Irlandiżi ssottomettew l-applikazzjoni EGF/2014/007 IE/Andersen Ireland fi żmien 12-il ġimgħa mid-data li fiha l-kriterji ta’ intervent stabbiliti fil-paragrafi 6 sa 8 ta' hawn taħt ġew issodisfati. Il-Kummissjoni rrikonoxxiet il-wasla tal-applikazzjoni fi żmien ġimagħtejn mid-data tas-sottomissjoni tal-applikazzjoni, fit-30 ta’ Mejju 2014, u talbet informazzjoni addizzjonali mingħand l-awtoritajiet Irlandiżi fl-istess jum. Din l-informazzjoni addizzjonali ngħatat fi żmien sitt ġimgħat mid-data tat-talba. Iż-żmien ta' 12-il ġimgħa mill-wasla tal-applikazzjoni kompluta li fih il-Kummissjoni għandha tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribut finanzjarju jiskadi fit-3 ta’ Ottubru 2014. Eliġibbiltà tal-applikazzjoni L-intrapriżi u l-benefiċjarji kkonċernati 5. L-applikazzjoni tikkonċerna 171 ħaddiem li ngħataw is-sensja minn Andersen Ireland Limited. L-intrapriża topera fis-settur ekonomiku kklassifikat taħt id-diviżjoni 32 ta’ NACE Rev. 2 ("Manifattura ta' ġojjellerija, biġotterija u oġġetti relatati"). Is-sensji mogħtija mill-intrapriża kkonċernata jinstabu l-aktar fir-reġjun tal-livell NUTS[4] 2 ta' IE02 Southern and Eastern. Il-kriterji ta’ intervent 6. L-awtoritajiet Irlandiżi ssottomettew l-applikazzjoni skont il-kriterju ta’ intervent tal-Artikolu 4(2) tar-Regolament tal-FEG, b'deroga mill-kriterji tal-Artikolu 4(1)(a), li jeħtieġ li tal-inqas 500 ħaddiem jingħataw is-sensja jew li titwaqqaf l-attività ta’ persuni li jaħdmu għal rashom, fuq perjodu ta’ referenza ta’ erba’ xhur, f’intrapriża fi Stat Membru. Fl-applikazzjoni, jintwera perjodu ta' referenza ta' erba' xhur, filwaqt li l-għadd ta' ħaddiema mogħtija s-sensja huwa inqas mil-limitu ta' 500 għal applikazzjoni tal-Artikolu 4(1)(a). L-Irlanda argumentat li f'dan il-każ jipprevalu ċirkustanzi eċċezzjonali, peress li s-sensji għandhom impatt serju fuq l-impjiegi u l-ekonomija lokali u reġjonali (ara l-paragrafi 15 sa 17). 7. Il-perjodu ta’ referenza ta’ erba’ xhur huwa mill-21 ta’ Ottubru 2013 sal-21 ta’ Frar 2014. 8. L-applikazzjoni hija relatata ma’: – 171 ħaddiem li ngħataw is-sensja[5] fl-intrapriża primarja matul il-perjodu ta’ referenza ta’ erba’ xhur. Il-kalkolu tas-sensji u tal-waqfien tal-attività 9. L-għotjiet tas-sensja ġew ikkalkulati kif ġej: – 171 mid-data tat-terminazzjoni de facto tal-kuntratt ta’ impjieg jew l-iskadenza tiegħu. Benefiċjarji eliġibbli 10. Mhuwa inkluż l-ebda ħaddiem ieħor li ngħata s-sensja qabel jew wara l-perjodu ta' referenza. Għaldaqstant, it-total ta’ benefiċjarji eliġibbli huwa 171. Rabta bejn is-sensji u l-bidliet strutturali ewlenin fix-xejriet kummerċjali dinjijn minħabba l-globalizzazzjoni 11. Biex tkun stabbilita rabta bejn is-sensji u bidliet strutturali ewlenin fix-xejriet kummerċjali dinjijn minħabba l-globalizzazzjoni, l-Irlanda targumenta li kemm f'termini ta' volum kif ukoll f'termini ta' valur, l-importazzjonijiet minn barra l-UE kienu qed jiddominaw is-suq tal-ġojjellerija artifiċjali (jiġifieri tal-moda) għal dawn l-aħħar ħames snin u aktar. Il-pajjiżi terzi ewlenin li jipproduċu tali ġojjellerija huma ċ-Ċina, l-Indja, it-Tajlandja, it-Turkija, l-Azerbajġan, il-Kazakistan, il-Vjetnam, l-Indoneżja, l-Arabja Sawdija, it-Tuneżija, il-Messiku, il-Filippini, il-Brażil, il-Malażja u l-Afrika t'Isfel. Dawn il-pajjiżi bdew iżidu b'mod mgħaġġel il-produzzjoni tagħhom waqt is-snin ta' qabel il-kriżi, jiġifieri mill-2003 sal-2007. Iċ-Ċina, minn fejn oriġina 83% tal-volum totali ta' importazzjonijiet fl-UE fl-2007, tippredomina fost il-produtturi l-ġodda u tinsab qabel l-Indja u t-Tajlandja. Fl-2008, iċ-ċifri tal-Eurostat ikkwotati mill-Irlanda juru li l-bejgħ fl-UE kemm minn produtturi mill-UE kif ukoll minn prodotturi minn pajjiżi terzi beda minn pożizzjoni kważi identika ta' 56 000 tunnellata f'volum ta' prodott. It-tnejn li huma raw tnaqqis fil-volum, li għandu mnejn huwa dovut għas-segwitu tal-kriżi ekonomika u finanzjarja globali tal-2008/2009. Madanakollu, filwaqt li l-volum tal-UE ta' prodott mibjugħ fis-suq tal-UE naqas għal 10 600 tunnellata fl-2012, il-prodott impurtat minn pajjiżi terzi, għalkemm naqas ukoll, naqas ħafna anqas għal 45 700 tunnellata. Filwaqt li fl-2008 kien hemm parità, erba' snin wara l-UE ġiet misbuqa b'erba' darbiet mill-importazzjonijiet. 95% tal-volum ta' prodotti minn pajjiżi terzi oriġina minn pajjiżi Ażjatiċi fosthom iċ-Ċina, l-Indja, it-Tajlandja, u l-Filippini. Dawn huma preċiżament l-istess postijiet fejn sadanittant għadd ta' kumpaniji bbażati fl-UE mexxew il-faċilitajiet ta' produzzjoni tagħhom, inklużi mexxeja tas-suq bħal Folli Follie u Swarovski. Is-sitwazzjoni ggravat biċ-ċaqliqa fil-kummerċ fil-qasam li sarfet f'ċaqliqa fil-mudell tradizzjonali ta' kummerċjalizzazzjoni użat minn Andersen Ireland u l-kumpanija prinċipali tagħha Pierre Lang, b'eluf ta' persunal tal-bejgħ madwar is-suq Ewropew, li nbidel bil-mudell ta' bejgħ onlajn virtwali, globali u mingħajr fruntieri. Dan saħħaħ il-vantaġġi li diġà kienu qed igawdu minnhom il-manifatturi minn pajjiżi terzi u finalment wassal għall-għoti tas-sensja lil 171 ħaddiem f'Rathkeale kif ukoll għal tnaqqis fil-persunal tal-bejgħ Ewropew tal-kumpanija. 12. Din hija l-ewwel applikazzjoni tal-FEG għal ħaddiema li ngħataw is-sensja fil-qasam tal-ġojjellerija, il-biġotterija u oġġetti relatati. Avvenimenti li jwasslu għal sensji u waqfien ta’ attività 13. L-avvenimenti li wasslu għall-għoti tas-sensja f'Andersen Ireland Limited huma l-għeluq tal-impjant f'Rathkeale, Co. Limerick, u t-tkeċċija tal-ħaddiema kollha. Andersen Ireland, sussidjarja ta' Pierre Lang, stabbilit l-impjant fl-1976. Andersen Irleand kienet waħda minn żewġ impjanti tal-manifattura għall-grupp Pierre Lang. L-impjant l-ieħor kien ibbażat fi Vjenna. L-impjant ta' Rathkeale kien jimmanifattura l-ġojjellerija skont l-ordnijiet għal Pierre Lang. Imbagħad, il-prodotti kienu jiġu trasportati lejn Vjenna fi stat lest jew kważi lest. Il-grupp Pierre Lang, li twaqqaf fl-1961, inxtara minn Helmut Spikker tal-Ġermanja f'Jannar tal-2010. F'Awwissu tal-2011, wara negozjati li ħadu fit-tul dwar il-ħlas lura ta' self, Raiffeisenbank talab li Pierre Lang titpoġġa f'riċevitura. F'Diċembru tal-2012, SMB (Schoeller Metternich Beteiligungen) kisbet l-assi kollha ta' Pierre Lang. Fl-Irlanda, l-Awtorità tal-Iżvilupp Industrijali (IDA Ireland) kienet għaddejja f'taħdidiet ma' Andersen tul l-2012, u din poġġietha f'għażla ta' valur għal xerrejja potenzjali tul il-bejgħ tal-2012. Meta sa nofs Awwissu tal-2013 ma kienet waslet l-ebda soluzzjoni, kien deċiż minn maniġment superjuri fl-Awstrija li Andersen Ireland tkun likwidata b'mod volontarju. Il-ħaddiema kollha ngħataw is-sensja, bl-ewwel ħaddiem ġie qiegħed f'Ottubru tal-2013. Fatturi globali kien ilhom jaffettwaw l-intrapriża għal għadd ta' snin. Il-fatturat tal-intrapriża kien naqas minn EUR 18-il miljun fl-2008 għal EUR 8.9 miljun fl-2012, filwaqt li n-nefqa fuq il-pagi naqset minn EUR 7 miljun għal EUR 3.9 miljun fl-istess perjodu. L-ispejjeż ġenerali u fuq il-materjali naqsu minn EUR 11.1 miljun fl-2008 għal EUR 3 miljun fl-2012, b'55% ta' dawn l-ispejjeż relatati mal-fornituri Irlandiżi. L-impatt mistenni tas-sensji fir-rigward tal-ekonomija lokali, reġjonali jew nazzjonali u l-impjiegi 14. Is-sensji għandhom effett negattiv sinifikanti fuq l-ekonomija lokali u reġjonali, peress li Andersen Ireland kienet impjegatur ewlieni f'din iż-żona, li b'mod predominanti hija rurali u fejn kien ilha attiva għal 37 sena. Mill-171 ħaddiem, 119 (69.6 %) kienu nisa. Skont l-aħħar ċensiment, dak tal-2011, ir-rata ta' qgħad fl-inħawi ta' Rathkeale kienet ta' 39.3 %, jiġifieri d-doppju tar-rata medja nazzjonali ta' 19 %. 15. Bħala medja, il-ħaddiema kien ilhom jaħdmu mal-kumpanija għal mill-anqas 15-il sena konsekuttivi, b'uħud li kien ilhom hemm għal aktar minn 30 sena. Spjegazzjoni taċ-ċirkustanzi eċċezzjonali li huma l-bażi tal-ammissibbiltà tal-applikazzjoni 16. L-Irlanda targumenta li, minkejja l-fatt li ngħataw anqas minn 500 sensja fil-perjodu ta' referenza ta' erba' xhur, din l-applikazzjoni xorta għandha tiġi assimilata ma' applikazzjoni skont l-Artikolu 4.1(a) tar-Regolament FEG minħabba ċ-ċirkustanzi eċċezzjonali b'impatt serju fuq l-impjiegi u l-ekonomija lokali, reġjonali jew nazzjonali. Għal dan il-għan, huma jsemmu l-fatt li 171 impjieg mitlufa f'Rathkeale huwa għadd kbir fiċ-ċirkustanzi ta' din il-belt żgħira u żona rurali, u li l-maġġoranza l-kbira tal-ħaddiema ssensjati huma nisa li l-paga tagħhom ħafna drabi kienet l-unika dħul, jew l-aktar wieħed sinifikanti, għal familji sħaħ f'din iż-żona li għandha sfidi ekonomiċi. Iċ-ċensiment tal-2011 juri li ż-żona għandha proporzjon ta' dipendenza eċċezzjonalment għoli (63.2% dipendenti, minħabba l-età jew il-qgħad, li huwa ogħla b'mod sinifiknati mill-medja nazzjonali ta' 45.8%). 17. Iċ-ċensiment juri wkoll li l-livelli tal-edukazzjoni u l-ħiliet fiż-żona huma inqas mill-medja nazzjonali, u l-proporzjon ta' familji b'ġenitur wieħed huwa għoli. Fl-2009 Rathkeale kienet rikonoxxuta uffiċjalment bħala komunità żvantaġġata meta ddaħlet fil-pjan ta' azzjoni tal-gvern li għandu l-għan li jerġa' jagħti l-ħajja lil dawn il-komunitajiet. 18. Ma kien hemm l-ebda ftuħ riċenti ta' impjanti fiż-żona li seta' ħoloq opportunitajiet ġodda ta' impjieg għall-ħaddiema. L-eqreb belt hija Limerick, li tinsab madwar 30 km 'il bogħod. Fl-2009 Limerick sofriet l-għeluq tal-fabbrika Dell, li għaliha kienet tressqet applikazzjoni FEG li ġiet approvata. Fabbrika farmaċewtika ġdida li fetħet fl-istess belt teħtieġ ħaddiema b'ħiliet, mobbiltà u addattibbiltà differenti minn dawk tal-ħaddiema ta' Andersen Ireland li ħadu s-sensja. Il-benefiċjarji fil-mira u l-azzjonijiet proposti Il-benefiċjarji fil-mira 19. L-għadd stmat ta’ benefiċjarji ħaddiema fil-mira li mistennija jipparteċipaw fil-miżuri huwa 138. It-tqassim tal-ħaddiema fil-mira skont is-sess, iċ-ċittadinanza u l-grupp ta’ età huwa kif ġej: Kategorija || Għadd ta' benefiċjarji fil-mira Sess: || Irġiel: || 36 || (26.09 %) || Nisa: || 102 || (73.91 %) Nazzjonalità: || Ċittadini tal-UE: || 137 || (99.28 %) || Mhux ċittadini tal-UE: || 1 || (0.72 %) Grupp ta’ età: || bejn 15 u 24 sena: || 1 || (0.72 %) || bejn 25 u 29 sena: || 2 || (1.45 %) || bejn 30 u 54 sena: || 124 || (89.86 %) || bejn 55 u 64 sena: || 11 || (7.97 %) || iktar minn 64 sena: || 0 || (0,00 %) 20. Barra minn hekk, l-awtoritajiet Irlandiżi se jipprovdu servizzi personalizzati kkofinanzjati mill-FEG lil massimu ta’ 138 żagħżugħ(a) li mhumiex fl-edukazzjoni, impjieg jew taħriġ (NEETs) li jkollhom inqas minn 25 sena fid-data tat-tressiq tal-applikazzjoni, peress li s-sensji kollha msemmijin seħħew fir-reġjun tal-livell 2 tan-NUTS tas-Southern and Eastern (IE02), li huma eliġibbli skont l-Inizjattiva Favur l-Impjieg taż-Żgħażagħ. 21. Għaldaqstant, it-total stmat ta’ benefiċjarji fil-mira li huma mistennija jieħdu sehem fil-miżuri, inklużi NEETs, huwa 276. Eliġibbiltà tal-azzjonijiet proposti 22. Is-servizzi personalizzati li għandhom jiġu provduti lill-ħaddiema ssensjati u NEETs jikkonsistu fl-azzjonijiet li ġejjin, li se jkunu personalizzati ħafna u se jfittxu li jiftħu l-akbar firxa possibbli ta' opportunitajiet tal-impjiegi f'żona fejn hemm ftit setturi li qed jespandu jew siti ta' produzzjoni. Se jkun meħtieġ li l-ħaddiema ssensjati jiksbu iktar ħiliet. – Appoġġ ta' gwida okkupazzjonali u pjanar tal-karriera: Il-ħaddiema ssensjati se jingħataw gwida bikrija biex tgħinhom jivvalutaw is-sitwazzjoni u l-prospetti tagħhom b'manjiera ċara u metoloġika. Wara ssegwi aktar gwida, li tkun tiffoka fuq kors li jwassal għal impjieg ġdid ladarba l-ħasda inizjali tal-għoti tas-sensja tkun taffiet xi ftit. Is-servizzi jinkludu t-tfassil ta' profili individwali, l-identifikazzjoni tal-bżonnijiet, il-valutazzjoni tat-tagħlim, it-tħejjija tas-CV, il-gwida tal-karriera, l-assistenza għat-tfittix tax-xogħol u appoġġ u pariri oħra relatati. L-Unità tal-Koordinament tal-FEG se twaqqaf uffiċċju qrib il-lokalità milquta li se jservi bħala punt uniku ta' kuntatt għall-ħaddiema u n-NEETs, iżda se jkun jista' jieħu wkoll il-kontribut ta' aġenziji oħra kif xieraq. – Għotja ta' Taħriġ tal-FEG: Din l-iskema, li ġiet ittestjata f'applikazzjonijiet tal-FEG preċedenti, tippermetti lill-ħaddiema qegħda u lin-NEETs li jkollhom aċċess sħiħ għall-firxa l-aktar wiesgħa ta' skemi tat-taħriġ, partikolarment għal korsijiet li mhumiex aċċessibbli permezz tas-sistema pubblika. Il-korsijiet kollha għandhom akkreditazzjoni uffiċjali. L-iskema topera fit-tieni u fit-tielet livelli tal-edukazzjoni b'massimi annwali ta' EUR 3,000 u EUR 5,000 rispettivament. Il-miżati tal-korsijiet jitħallsu direttament mill-Unità tal-Koordinament tal-FEG lill-fornitur tas-servizz, soġġett għal kriterji rilevanti bħall-attendenza, il-progress li jsir, eċċ. – Programmi ta' taħriġ u edukazzjoni tat-tieni livell: Il-ħaddiema u n-NEETs ta' Andersen se jingħataw l-aktar għażla mifruxa possibbli ta' programmi ta' edukazzjoni u taħriġ. L-għan ewlieni huwa li l-persuna fil-mira tkun tista' tibqa', jew terġa' lura, lejn is-suq tax-xogħol. Il-koort ta' Andersen diġà wera l-interess f'diversi oqsma, bħall-professjonijiet tal-finanzi u l-amministrazzjoni, il-ħiliet fil-kompjuter, il-kura tas-saħħa, il-bejgħ bl-imnut, l-istil tal-ħajja kif ukoll il-proċessi tal-manifattura u l-produzzjoni. Se jitqiesu wkoll dawk il-persuni li jkunu jixtiequ jieħdu apprendistat, esperjenzi prattiċi u skemi ta' impjieg orjentati madwar il-komunità. – Programmi edukattivi tat-tielet livell: Qed tiġi magħmula disponibbli firxa wiesgħa ta' programmi f'għadd ta' istituzzjonijiet tat-tielet livell u universitajiet. Huma disponibbli kemm korsijiet part-time kif ukoll oħrajn full-time, u l-applikazzjonijiet se jiddependu fuq il-ksib edukattiv tal-persuni fil-mira kif ukoll il-ħtiġijiet u l-idoneità tagħhom. L-għażla aħħarija se tkun mal-individwu, f'konformità mal-etika ta' servizz personalizzat karatteristika tal-FEG. – Appoġġ fit-taħriġ minn Skillsnets: Skillsnets huma netwerks ta' tliet kumpaniji jew aktar li joperaw fl-istess qasam industrijali jew żona ġeografika li jikkooperaw biex jipprovdu t-taħriġ fejn kumpaniji individwali ma jkunux jistgħu jagħmlu dan. It-taħriġ huwa orjentat lejn l-integrazzjoni mill-ġdid u ġeneralment jinkludi perjodu ta' prattika fit-taħriġ fuq ix-xogħol f'kumpaniji bbażati lokalment. It-taħriġ jingħata fil-ħiliet meħtieġa mill-kumpaniji parteċipanti u għaldaqstant jista' joffri opportunitajiet tajba lejn impjieg futur. Il-ħidma mill-qrib mal-persuni impjegati tgħin ukoll lill-benefiċjarji fil-mira f'termini ta' netwerking, il-ħolqien ta' rabtiet fuq il-post tax-xogħol u l-aġġornament ma' ħiliet speċifiċi tal-industrija. – Appoġġ għall-intrapriżi/dawk li jaħdmu għal rashom: Il-Bordijiet tal-Intrapriża Lokali se jipprovdu servizzi "soft" bħall-gwida (mentoring), l-għoti tal-pariri, l-assistenza b'rabta mat-tħejjija ta' pjanijiet tan-negozju, it-taħriġ f'oqsma bħall-bejgħ u l-kummerċjalizzazzjoni, il-ġestjoni tan-negozji, it-tassazzjoni u ż-żamma tal-kotba, eċċ, kif ukoll appoġġ "hard" f'termini ta' għajnuniet ta' għotjiet limitati għal negozji ġodda, li jibdew mill-medja ta' madwar EUR 8,000 'il fuq sa EUR 15,000 għal negozji b'aktar potenzjal. – Appoġġ tad-dħul fosthom kontribuzzjonijiet għall-ispiża tal-kors: Se jingħataw appoġġi varji tad-dħul għal benefiċjarji involuti fl-edukazzjoni jew it-taħriġ -- l-appoġġi inkwistjoni huma limitati strettament għal massimu ta' 35% tal-pakkett ġenerali ta' miżuri personalizzati u bil-kundizzjoni tal-parteċipazzjoni attiva tal-benefiċjarji fit-tfittxija għax-xogħol, it-taħriġ u l-edukazzjoni. L-iskema tal-Kontribuzzjoni tal-Ispejjeż tal-Kors tipprovdi għal kontribuzzjoni għall-ivvjaġġar u l-għixien, it-tagħmir tal-kors u l-materjali. 23. Is-servizzi personalizzati li għandhom jiġu provduti lil NEETs jikkonsistu mill-istess azzjonijiet bħal dawk provduti lill-ħaddiema ssensjati. Il-progress se jkun immonitorjat tul il-programm biex ikun ivvalutat jekk it-tipi partikolari ta' korsijiet humiex addattati aktar għal jew mitlubin minn persuni NEET u se jsir kull sforz biex ikun faċilitat approċċ personalizzat. 24. L-azzjonijiet proposti deskritti hawnhekk jikkostitwixxu miżuri attivi fis-suq tax-xogħol fi ħdan l-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jiħdux post miżuri passivi ta’ protezzjoni soċjali. 25. L-awtoritajiet Irlandiżi pprovdew l-informazzjoni meħtieġa dwar azzjonijiet li huma obbligatorji għall-intrapriża kkonċernata permezz tal-liġi nazzjonali jew skont l-arranġamenti kollettivi. Huma kkonfermaw li l-kontribuzzjoni finanzjarja mill-FEG mhux se tieħu post azzjonijiet bħal dawn. Baġit stmat 26. L-ispejjeż totali stmati huma ta’ EUR 2 502 000, li jinkludu nefqa għal servizzi personalizzati ta’ EUR 2 332 000 u nefqa għal attivitajiet preparatorji, ta’ ġestjoni, informazzjoni u pubbliċità, kontroll u rapportar ta’ EUR 170 000. 27. L-Unità tal-Koordinament tal-FEG, li bħalissa hija bbażata f'Raheen (30 km 'il bogħod minn Rathkeale), se tkun qed tistabbilixxi uffiċċju lokali f'Rathkeale stess jew inkella qrib Newcastle West (li jiġi bejn Rathkeale u l-Belt ta' Limerick). Dan se jikkostitwixxi b'mod effettiv punt uniku ta' kuntatt għall-għoti tal-gwida u l-informazzjoni. Se jippermetti lill-ħaddiema ssensjati u NEETs jaċċessaw lokalment l-appoġġi rilevanti kollha f'termini ta' gwida, parir, eliġibbiltà, taħriġ,eċċ, u li jkunu gwidati kif xieraq minn tim esperjenzat tal-FEG għall-appoġġi esterni rilevanti. 28. Il-kontribuzzjoni finanzjarja totali mitluba mill-FEG hija ta’ EUR 1 501 200 (60 % tal-ispejjeż totali). Azzjonijiet || Għadd stmat ta’ parteċipanti || Spiża stmata għal kull parteċipant (f’EUR) || Spejjeż totali stmati (f’EUR) Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG) Appoġġ ta' gwida okkupazzjonali u pjanar tal-karriera || 200 || 800 || 160 000 Għotja ta' Taħriġ tal-FEG || 95 || 8 211 || 780 000 Programmi ta' taħriġ u edukazzjoni tat-tieni livell || 73 || 4 658 || 340 000 Programmi ta' edukazzjoni tat-tielet livell || 25 || 5 600 || 140 000 Appoġġ fit-taħriġ minn Skillsnets || 40 || 4 000 || 160 000 Appoġġi għall-intrapriżi u l-ħaddiema li jaħdmu għal rashom || 15 || 6 400 || 96 000 Subtotal (a): || – || 1 676 000 (71,9 %) Benefiċċji u inċentivi (Azzjonijiet skont l-Artikolu 7(1)(b) tar-Regolament tal-FEG) Appoġġ tad-dħul fosthom kontribuzzjonijiet għall-ispiża tal-kors || 233 || 2 815 || 656 000 Subtotal(b): || – || 656 000 (28,1 %) Azzjonijiet taħt l-Artikolu 7(4) tar-Regolament FEG 1. Attivitajiet preparatorji || – || 10 000 2. Ġestjoni || – || 120 000 3. Informazzjoni u pubbliċità || – || 20 000 4. Kontroll u rappurtar || – || 20 000 Subtotal (c): || – || 170 000 (6,8 %) Spejjeż totali (a + b + c): || – || 2 502 000 Kontribuzzjoni tal-FEG (60 % tal-ispejjeż totali) || – || 1 501 200 29. L-ispejjeż tal-azzjonijiet identifikati fit-tabella ta’ hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-ispejjeż totali tal-pakkett ikkoordinat ta’ servizzi personalizzati. L-awtoritajiet Irlandiżi kkonfermaw li dawn l-azzjonijiet jiddependu fuq il-parteċipazzjoni attiva tal-benefiċjarji fil-mira fl-attivitajiet ta’ tiftix ta’ impjieg jew taħriġ. 30. L-awtoritajiet Irlandiżi kkonfermaw li l-ispejjeż tal-investimenti għal dawk li jaħdmu għal rashom u għal negozji ġodda mhumiex se jaqbżu l-EUR 15 000 għal kull benefiċjarju. Perjodu ta’ eliġibbiltà tan-nefqa 31. L-awtoritajiet Irlandiżi bdew jipprovdu s-servizzi personalizzati lill-benefiċjarji fil-mira fil-21 ta’ Ottubru 2013. Għaldaqsant, l-ispiża fuq l-azzjonijiet msemmija fil-punt 22 għandha tkun eliġibbli għal kontribut finanzjarju mill-FEG mill-21 ta' Ottubru 2013 sas-16 ta' Mejju 2016, għajr għall-edukazzjoni tat-tielet livell li se tkun eliġibbli għal kontribut finanzjarju sas-16 ta' Novembru 2016. 32. L-awtoritajiet Irlandiżi bdew iġarrbu n-nefqa amministrattiva biex jimplimentaw il-FEG fl-24 ta’ Settembru 2013. Għaldaqstant, in-nefqa għal attivitajiet preparatorji, ta’ ġestjoni, informazzjoni u pubbliċità, kontroll u rapportar għandha tkun eliġibbli għal kontribuzzjoni finanzjarja mill-FEG mill-24 ta’ Settembru 2013 sas-16 ta’ Novembru 2016. Il-komplementarjetà mal-azzjonijiet iffinanzjati minn fondi nazzjonali jew tal-Unjoni 33. Is-sors tal-finanzjament bil-quddiem nazzjonali jew il-kofinanzjament huwa l-Ministeru tal-Finanzi Irlandiż, li qed jiffinanzja bil-quddiem il-programm fuq l-approvazzjoni tal-kontribut tal-FEG. In-nefqa se tittieħed mill-Fond Nazzjonali għat-Taħriġ u nefqiet ivvutati tad-Dipartiment tal-Edukazzjoni u l-Ħiliet u Dipartimenti tal-Gvern rilevanti oħra. 34. L-awtoritajiet Irlandiżi indikaw li l-miżuri msemmija hawn fuq li jirċievu kontribuzzjoni finanzjarja mill-FEG mhumiex se jirċievu wkoll għajnuna minn strumenti finanzjarji oħra tal-Unjoni. Il-proċeduri għal konsultazzjoni tal-benefiċjarji fil-mira jew ir-rappreżentanti tagħhom jew is-sħab soċjali kif ukoll l-awtoritajiet lokali u reġjonali 35. L-awtoritajiet Irlandiżi indikaw li l-pakkett ikkoordinat ta’ servizzi personalizzati tfassal b’konsultazzjoni mal-benefiċjarji fil-mira u mar-rappreżentanti tal-benefiċjarji fil-mira u mas-sħab soċjali. Dan il-proċess inbeda immedjatament wara n-notifika lill-awtoritajiet pubbliċi rilevanti dwar is-sensji kollettivi li kienu ġejjin, meta l-Awtorità ta' Ġestjoni tal-FEG ikkuntattjat lill-maniġment tal-kumpanija u l-unjin / rappreżentanti tal-ħaddiema biex jiġu diskussi u identifikati l-ħtiġijiet potenzjali tal-ħaddiema ssensjati. L-Unità ta' Koordinament tal-FEG diġà wettqet stħarriġ komprensiv tal-ħaddiema affettwati biex ikun identifikat il-koort fil-mira, l-isfond edukattiv u ta' taħriġ tagħhom u l-ħtiġijiet potenzjali ta' servizz personalizzat tagħhom biex jittejbu l-prospetti li jerġgħu jitħaddmu. 36. Saru aktar laqgħat ma' rappreżentanti tal-ħaddiema inter alia f'Marzu u Mejju tal-2014 dwar il-proċess tal-FEG, il-ġbir tad-dejta u l-progress tal-applikazzjonijiet. Huwa maħsub li jitwaqqaf forum konsultattiv li jkun jikkumplimenta l-ħidma tal-Unità ta' Koordinament tal-FEG biex il-ħaddiema ssensjati jkunu jistgħu jikkontrbibwixxu b'mod kontinwu fl-implimentazzjoni tal-programm tal-FEG. 37. Fid-9 ta' Ġunju 2014 kien jum miftuħ għall-pubbliku kemm għall-ħaddiema ssensjati kif ukoll għan-NEETS f'Rathkeale biex tintwera l-firxa ta' appoġġi disponibbli bħala parti mill-programm u biex benefiċjarji prospettivi tal-FEG jingħataw l-opportunità li jiddiskutu l-għażliet mal-fornituri tas-servizz. L-avveniment tnieda mill-Ministru għat-Taħriġ u l-Ħiliet, Ciaran Cannon, T.D. Sistemi ta’ ġestjoni u kontroll 38. L-applikazzjoni tinkludi deskrizzjoni tas-sistema ta’ ġestjoni u kontroll li tispeċifika r-responsabbiltajiet tal-korpi involuti. L-Irlanda nnotifikat lill-Kummissjoni li l-kontribuzzjoni finanzjarja se tkun amministrata mill-persunal magħżul tad-Dipartiment tal-Edukazzjoni u l-Ħiliet, li nħatar bħala l-Awtorità ta' Ġestjoni tal-FEG. L-Awtorità ta' Ġestjoni teżamina u tħallas it-talbiet tal-FEG imressqa mill-Korpi Intermedji f'isem il-korpi tan-nefqa pubblika. 39. Il-Korpi Intermedji huma responsabbli mit-talba ta' finanzjament tal-FEG mill-Awtorità ta' Ġestjoni u f'ħafna mill-każijiet għall-iżborż tiegħu. Il-Korpi Intermedji huma responsabbli wkoll mill-verifika li l-għan, l-ambitu u l-iskala tal-finanzjament huma xierqa fit-termini tal-applikazzjoni tal-FEG. Barra minn hekk, dawn jiżguraw li l-monitoraġġ u l-proċeduri xierqa tar-reġistrazzjoni u tal-kontroll intern fir-rigward tan-nefqiet u t-talbiet kollha tal-FEG huma stabbiliti minn korpi benefiċjarji pubbliċi u debitament dokumentati. 40. L-Awtorità ta' Ċertifikazzjoni tal-FEG hija responsabbli miċ-ċertifikazzjoni tad-dikjarazzjoni tan-nefqa relatata mal-miżuri kofinanzjati mill-FEG. Billi twettaq dan, l-Awtorità ta' Ċertifikazzjoni tkun qed tikkonforma mar-rekwiżiti kollha tal-eżattezza, il-legalità, l-eliġibbiltà u r-regolarità tan-nefqa. Tiċċertifika wkoll li l-Istqarrija li Tiġġustifika n-Nefqa għandha tintbagħat bħala parti mir-rapport finali. 41. Korp tal-verifika indipendenti se jressaq l-opinjoni tiegħu mar-rapport finali. L-impenji provduti mill-Istat Membru kkonċernat 42. L-awtoritajiet Irlandiżi pprovdew l-assigurazzjonijiet kollha meħtieġa rigward dan li ġej: – il-prinċipji tat-trattament ugwali u tan-nondiskriminazzjoni se jiġu rispettati fl-aċċess għall-azzjonijiet proposti u fl-implimentazzjoni tagħhom; – ir-rekwiżiti stipulati fil-leġiżlazzjoni nazzjonali u tal-UE dwar is-sensji kollettivi ġew sodisfatti; – l-intrapriża li tat is-sensji kkonformat mal-obbligi legali tagħha li jirregolaw is-sensji u pprovdiet għall-ħaddiema tagħha kif xieraq; – l-azzjonijiet proposti jipprovdu appoġġ għal ħaddiema individwali u ma għandhomx jintużaw għal kumpaniji jew setturi li qegħdin jiġu ristrutturati; – l-azzjonijiet proposti mhux se jirċievu għajnuna finanzjarja minn fondi jew strumenti finanzjarji oħra tal-Unjoni u mhux se jitħalla jsir ebda ffinanzjar doppju; – l-azzjonijiet proposti jkunu komplementari ma’ azzjonijiet iffinanzjati mill-Fondi Strutturali; – il-kontribuzzjoni finanzjarja mill-FEG se tkun konformi mar-regoli proċedurali u materjali tal-Unjoni dwar l-għajnuna mill-Istat. IMPLIKAZZJONI BAĠITARJA Il-proposta baġitarja 43. Il-FEG ma għandux jaqbeż ammont annwali massimu ta’ EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020[6]. 44. Wara li eżaminat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u wara li qieset l-għadd ta’ benefiċjarji fil-mira, l-azzjonijiet proposti u l-ispejjeż stmati, il-Kummissjoni tipproponi li jiġi mobilizzat il-FEG għall-ammont ta’ EUR 1 501 200, li jirrappreżenta 60 % tal-ispejjeż totali tal-azzjonijiet proposti, sabiex tiġi pprovduta kontribuzzjoni finanzjarja għall-applikazzjoni. 45. Id-deċiżjoni proposta, li jiġi mobilizzat il-FEG, se tittieħed b’mod konġunt mill-Parlament Ewropew u mill-Kunsill, kif stipulat fil-punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta' baġit u dwar ġestjoni finanzjarja tajba[7]. Atti relatati 46. Filwaqt li tippreżenta din il-proposta għal deċiżjoni biex jiġi mmobilizzat il-FEG, il-Kummissjoni se tippreżenta proposta lill-Parlament Ewropew u lill-Kunsill għal trasferiment tal-ammont ta’ EUR 1 501 200 fl-intestatura baġitarja rilevanti. 47. Fl-istess żmien li tadotta l-proposta għal deċiżjoni biex jiġi mobilizzat il-FEG, il-Kummissjoni se tadotta deċiżjoni dwar kontribuzzjoni finanzjarja, permezz ta' att ta' implimentazzjoni, li għandu jidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni biex jiġi mobilizzat il-FEG. Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-Punt 13 tal-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, il-kooperazzjoni fi kwistjonijiet baġitarji u l-ġestjoni finanzjarja tajba (applikazzjoni EGF/2014/007 IE/Andersen Ireland) IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006[8], u b’mod partikolari l-Artikolu 15(4) tiegħu, Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba[9], u b'mod partikolari l-punt 13 tiegħu, Wara li kkunsidraw il-proposta mill-Kummissjoni Ewropea, Billi: (1) Il-Fond Ewropew ta’ Aġġustament għall-Globalizzazzjoni (FEG) kien stabbilit biex isostni lill-ħaddiema li jkunu ngħataw is-sensja u lil persuni li jaħdmu għal rashom li jkunu waqqfu l-attività tagħhom b'riżultat ta’ bidliet strutturali kbar fix-xejriet tal-kummerċ dinji minħabba l-globalizzazzjoni, b'riżultat ta’ kontinwazzjoni tal-kriżi finanzjarja u ekonomika globali indirizzata fir-Regolament (KE) Nru 546/2009[10], jew b'riżultat ta’ kriżi ekonomika u finanzjarja globali ġdida, u sabiex jgħinhom fl-integrazzjoni mill-ġdid tagħhom fis-suq tax-xogħol. (2) Il-FEG ma għandux jaqbeż l-ammont massimu annwali ta' EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013[11] (3) L-Irlanda ressqet applikazzjoni għall-mobilizzazzjoni tal-FEG, fir-rigward tas-sensji[12] f'Andersen Ireland Limited fl-Irlanda, fis-16 ta’ Mejju 2014 u ssupplimentatha b’informazzjoni addizzjonali kif stipulat fl-Artikolu 8(3) tar-Regolament (UE) Nru 1309/2013. Din l-applikazzjoni tikkonforma mar-rekwiżiti għad-determinazzjoni ta’ kontribuzzjoni finanzjarja mill-FEG kif stabbilit fl-Artikolu 13 tar-Regolament (UE) Nru 1309/2013. (4) Skont l-Artikolu 6 (2) tar-Regolament (UE) Nru 1309/2013, l-Irlanda ddeċidiet li tipprovdi servizzi personalizzati kkofinanzjati mill-FEG lil NEETs ukoll. (5) Għaldaqstant, il-FEG għandu jiġi mmobilizzat sabiex tiġi pprovduta kontribuzzjoni finanzjarja li tammonta għal EUR 1 501 200 għall-applikazzjoni sottomessa mill-Irlanda, ADOTTAW DIN ID-DEĊIŻJONI: Artikolu 1 Għall-baġit ġenerali tal-Unjoni Ewropea għas-sena finanzjarja 2014, il-Fond Ewropew ta' Aġġustament għall-Globalizzazzjoni għandu jiġi mmobilizzat biex jipprovdi s-somma ta' EUR 1 501 200 f'approprjazzjonijiet ta' impenn u ta' pagament. Artikolu 2 Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea. Magħmul fi Brussell, Għall-Parlament Ewropew Għall-Kunsill Il-President Il-President [1] ĠU L 347, 20.12.2013, p. 855. [2] Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-klassifikazzjoni tal-istatistika ta’ attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika (ĠU L 393, 30.12.2006, p. 1). [3] Skont ir-raba' paragrafu tal-Artikolu 7 tar-Regolament (UE) Nru 1309/2013. [4] Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34). [5] Skont it-tifsira tal-Artikolu 3(a) tar-Regolament FEG. [6] ĠU L 347, 20.12.2013, p. 884. [7] ĠU C 373, 20.12.2013, p. 1. [8] ĠU L 347, 20.12.2013, p. 855. [9] ĠU C 373, 20.12.2013, p. 1. [10] Ir-Regolament (KE) Nru 546/2009 tal-Parlament Ewropew u tal-Kunsill tat-18 ta’ Ġunju 2009 li jemenda r-Regolament (KE) Nru 1927/2006 dwar l-istabbiliment tal-Fond Ewropew ta’ Aġġustament għall-Globalizzazzjoni (ĠU L 167, 29.6.2009, p.26). [11] Regolament (UE, Euratom) Nru 1311/2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884). [12] Skont it-tifsira tal-Artikolu 3(a) tar-Regolament FEG.